和表弟包穎見寄
作者：徐鉉
朝代：唐

paragraphs: 平生中表最情親，浮世那堪聚散頻。
謝眺却吟歸省閣，劉楨猶自臥漳濱。
舊游半是前生事，要路多達後進人。
且喜新吟報強健，明年相望杏園春。
（《徐公文集》卷三。
）（按：《徐公文集》卷三收《表弟包穎見寄》，爲包穎寄徐鉉之作；其次爲和詩一首，爲徐鉉和包穎之作。
《全唐詩》誤以包穎詩收徐鉉名下，而以徐和詩錄歸包穎名下。
今爲分別移正之。
此則參《文史》二十五輯曹汛先生文。
）。